Temeljem članka 36. *Pravilnika o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge* (Službene novine PGŽ 34/15, 18/21, 42/23) i Zaključka Župana Primorsko-goranske županije od \_\_\_\_\_\_\_\_\_ 2025. godine,

**Primorsko-goranska županija** (dalje u tekstu: Županija), sa sjedištem u Rijeci, Adamićeva 10, OIB: 32420472134 koju zastupa Župan Zlatko Komadina, dipl. ing.

i

**\_\_\_\_\_\_\_\_\_\_\_\_\_\_\_\_\_** (dalje u tekstu: Korisnik), sa sjedištem u \_\_\_\_\_\_, \_\_\_\_\_\_\_\_\_, OIB: \_\_\_\_\_\_\_\_\_, upisan u Registar udruga pod brojem \_\_\_\_\_\_, broj RNO: \_\_\_\_\_\_\_, koju zastupa \_\_\_\_\_\_\_\_, zaključuju sljedeći:

U G O V O R broj \_\_/01/25

o kapitalnoj donaciji

Članak 1.

Ovim Ugovorom uređuju se međusobni odnosi Županije i Korisnika vezani uz korištenje proračunskih sredstava Županije za sufinanciranje kapitalnog projekta: **\_\_\_\_\_\_\_\_\_\_\_\_\_\_\_\_**

Ugovorne strane suglasno utvrđuju da je Korisnik manifestaciju/događaj iz stavka 1. ovog članka prijavio na *Javni poziv za dodjelu kapitalnih donacija neprofitnim organizacijama u području civilne zaštite i zaštite prava nacionalnih manjina u 2025. godini*, objavljen 30. prosinca 2024. godine na mrežnim stranicama Županije.

Članak 2.

Točkom I. *Odluke Župana o dodjeli kapitalnih donacija neprofitnim organizacijama u području civilne zaštite i zaštite prava nacionalnih manjina u 2025. godini (KLASA: \_\_\_\_\_\_; URBROJ: \_\_\_\_\_\_od \_\_\_\_\_2025. godine)*, za kapitalni projekt iz članka 1. ovog Ugovora odobrena su sredstva u iznosu od **\_\_\_\_\_** eura.

**Članak 3.**

Nakon dostave potpisanog i ovjerenog ugovora, odobrena sredstva uplatit će se na žiro račun Korisnika IBAN: \_\_\_\_\_\_\_\_\_\_\_\_\_\_\_\_\_, najkasnije u roku od 15 dana od dostavljenog izvještaja i predočenja dokaza o namjenskom korištenju odobrenih sredstava (kopije računa, privremene situacije i sl.). Županija zadržava pravo od Korisnika tražiti pojašnjenje i/ili dopunu dostavljenog izvještaja.

**Članak 4.**

Korisnik se obvezuje na prikladnom mjestu u sklopu \_\_\_\_\_(objekta) istaknuti ime Primorsko-goranske županije kao donatora financijskih sredstava za kapitalni projekt koji je predmet ovog Ugovora.

**Članak 5.**

Korisnik se obvezuje informirati javnost da je Primorsko-goranska županija sufinancirala projekt koji je predmet ovog Ugovora. Prilikom informiranja javnosti o financijskoj potpori Županije, Korisnik je dužan uz naziv Primorsko-goranske županije koristiti znakovlje Primorsko-goranske županije, sukladno *Pravilniku vizualnog identiteta Primorsko-goranske županije*. (Službene novine Primorsko-goranske županije broj 10/16). Pravilnik je dostupan u elektronskom formatu na: <http://www.pgz.hr>

Članak 6.

Županija ima pravo kontrole utroška sredstava iz članka 2. ovog Ugovora „na licu mjesta“ koju će provesti ovlašteni predstavnici Županije, nakon pismene najave, a Korisnik se obvezuje predočiti sve dokumente vezane uz korištenje isplaćenih sredstava.

Članak 7.

Ukoliko Korisnik iz bilo kojeg razloga ne može provesti ili nije proveo kapitalni projekt, dužan je pravovremeno o tome, uz pisano obrazloženje, izvijestiti Županiju.

Korisnik ima pravo zatražiti prenamjenu sredstava, ali isključivo za promjene u sadržaju, za novi termin ili mjesto provedbe, drugu vrstu troška, drugi sudionici ili slično, a ne za neki novi/drugi kapitalni projekt. Ukoliko je razlog opravdan, Županija može odobriti prenamjenu sredstava, o čemu će se zaključiti aneks ovog Ugovora.

Članak 8.

Ukoliko Korisnik nenamjenski ili nezakonito koristi isplaćena financijska sredstva, Županija ima pravo tražiti povrat doznačenih financijskih sredstava uvećanih uz zakonsku zateznu kamatu.

Članak 9.

U slučaju nastupa okolnosti koji nisu predviđeni ovim Ugovorom, ugovorne strane utvrđuju primjenu odredbi *Pravilnika o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge* („Službene novine PGŽ“ broj 34/15, 18/21 i 42/23), a koji je dostupan na mrežnim stranicama Županije.

Članak 10.

Ukoliko se ukupni prihodi Proračuna Primorsko-goranske županije za 2024. godinu ostvare ispod planiranih, ugovorne strane su suglasne da se sredstva namijenjena sufinanciranju manifestacije/događanja razmjerno smanje.

U slučaju nastupa navedenih okolnosti, ugovorne strane neće zaključivati dodatak ovom Ugovoru, već će Županija o istome Korisnika obavijestiti pisanim putem.

Članak 11.

Sve eventualne sporove iz ovog Ugovora, ugovorne strane rješavat će dogovorno, u protivnom sporove iz ovog Ugovora rješavat će stvarno nadležan sud u Rijeci.

Članak 12.

Ovaj je Ugovor sastavljen u četiri (4) istovjetna primjerka, od kojih jedan (1) primjerak zadržava Korisnik, a tri (3) primjerka Županija.

Članak 13.

Ovaj ugovor stupa na snagu danom potpisa obje ugovorne strane.

|  |  |
| --- | --- |
| Za ***Korisnika*** | Za **Primorsko-goransku županiju** |
| Osoba ovlaštena za zastupanje | Zamjenik župana/Pročelnica |

KLASA: \_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_

Rijeka, \_\_\_\_\_.2024. godine